CSS วิ่งแรงเกือบ 6% แนวโน้มปี 64 โตแรง รับแผนขยายธุรกิจพลังงาน-ติดตั้งโครงข่าย 5G
CSS วิ่งแรงเกือบ 6% แนวโน้มปี 64 โตแรง รับแผนขยายธุรกิจพลังงาน-ติดตั้งโครงข่าย 5G
CSS วิ่งแรงเกือบ 6% แนวโน้มปี 64 โตแรง รับแผนขยายธุรกิจพลังงาน-ติดตั้งโครงข่าย 5G
5 ม.ค. 2564

ผู้สื่อข่าวรายงานว่า ราคาหุ้นบริษัท คอมมิวนิเคชั่น แอนด์ ซิสเต็มส์ โซลูชั่น จำกัด (มหาชน) หรือ CSS ล่าสุด ณ เวลา 10.25 น. อยู่ที่ระดับ 1.66 บาท ปรับตัวขึ้น 0.09 บาท หรือ 5.73% ด้วยมูลค่าการซื้อขาย 32.98 ล้านบาท
ทั้งนี้ราคาหุ้นปรับตัวขึ้นอย่างต่อเนื่อง คาดการณ์ว่าเกิดจากแนวโน้มธุรกิจปี 2564 จะเติบโต หลังจากบริษัทเตรียมขยายการลงทุนในธุรกิจพลังงานทั้งในและต่างประเทศอย่างต่อเนื่อง
โดยก่อนหน้านี้ CSS เปิดเผยว่าบริษัทฯ มั่นใจในศักยภาพการเติบโตของรายได้ และกำไรสุทธิในปี 2564 ของกลุ่มบริษัทฯ จะเติบโตอย่างโดดเด่น เนื่องจากทยอยรับรู้รายได้จากโครงการโรงไฟฟ้าพลังงานแสงอาทิตย์ที่เวียดนาม 100 เมกะวัตต์ และโรงไฟฟ้าพลังน้ำที่ลาว 5 เมกะวัตต์ ที่ดำเนินการจำหน่ายไฟฟ้าเชิงพาณิชย์ (COD) ไปแล้ว
สำหรับแผนการดำเนินธุรกิจของบริษัทฯ ในปี 2564 ยังคงมีนโยบายที่จะขยายการลงทุนในธุรกิจพลังงานทั้งในและต่างประเทศอย่างต่อเนื่อง เนื่องจากเล็งเห็นว่าเป็นธุรกิจที่จะสร้างรายได้อย่างสม่ำเสมอและมีความมั่นคงในระยะยาว
ขณะที่ธุรกิจบริการติดตั้งระบบโทรคมนาคมยังได้รับอานิสงส์การลงทุนโครงข่าย 5G ที่สนับสนุนให้เห็นเม็ดเงินลงทุนเข้าสู่ระบบมากขึ้น ทำให้ CSS มีโอกาสได้รับงานใหม่ๆ เพิ่มขึ้นจากลูกค้าหลัก เพื่อต่อยอดรายได้และสร้างฐานธุรกิจให้แข็งแกร่งและมั่นคงต่อไปในอนาคต พร้อมตั้งเป้ารายได้รวมแตะระดับ 3,800 ล้านบาท หรือเติบโต 20%
“บริษัทฯ ยังคงมีนโยบายที่จะขยายการลงทุนในธุรกิจพลังงานทั้งในและต่างประเทศอย่างต่อเนื่อง เพราะมีส่วนเข้ามาช่วยเสริมศักยภาพธุรกิจของบริษัทฯ อีกทั้งช่วยเพิ่มขีดความสามารถในการแข่งขัน และทำให้รายได้และกำไรของบริษัทฯ เติบโตยิ่งขึ้น อีกทั้งยังเป็นการเพิ่มสัดส่วนรายได้จากต่างประเทศและกระจายความเสี่ยงในการทำธุรกิจอีกด้วย ส่วนงานบริการติดตั้งระบบโทรคมนาคม และธุรกิจเทรดดิ้ง CSS พร้อมที่จะเข้าประมูลงานทุกงาน เพราะเชื่อว่าจะเป็นปัจจัยสำคัญต่อการเติบโตของบริษัทฯ ในอนาคตเช่นกัน”
สำหรับภาพรวมธุรกิจพลังงานทดแทนปี 2564 เชื่อว่ายังเป็นธุรกิจที่มีความโดดเด่น เพราะเป็นพลังงานทางเลือกที่เป็นที่ต้องการของตลาด และยังสร้างความมั่นคง ด้านพลังงานให้กับประเทศอีกด้วย ในขณะที่ธุรกิจบริการติดตั้งระบบโทรคมนาคม ยังได้รับอานิสงส์การลงทุนโครงข่าย 5G ที่สนับสนุนให้เห็นเม็ดเงินลงทุนเข้าสู่ระบบมากขึ้น ส่วนธุรกิจเทรดดิ้งยังคงได้รับปัจจัยบวกจากการลงทุนในโครงสร้างพื้นฐานขนาดใหญ่ภายในประเทศที่ภาครัฐมีการลงทุนโครงการต่าง ๆ อย่างต่อเนื่อง